Robert David Kaplan

Robert David Kaplan (naskita la 23-an de junio 1952 en Novjorko) estas usona ĵurnalisto, militraportisto, verkisto kaj politika analizisto. Liaj libroj kaj artikoloj fokusiĝas al politiko, precipe ekstera politiko kaj vojaĝado. Lia verkaro, daŭranta tri jardekojn, aperis en The Atlantic, The Washington Post, The New York Times, The New Republic, The National Interest, Foreign Affairs, kaj The Wall Street Journal, inter aliaj gazetoj kaj publikaĵoj. 

Unu el la plej influaj artikoloj de Kaplan estas *The Coming Anarchy*, publikigita en *The Atlantic Monthly* en 1994. Kritikistoj de la artikolo komparis ĝin kun la tezo de Samuel Huntington pri la kolizio de civilizoj, ĉar Kaplan prezentas konfliktojn en la nuntempa mondo kiel la lukton inter primitivismo kaj civilizo(en) Tuastad, Dag (la 1-an de Aŭgusto 2003). "Neo-Orientalism and the New Barbarism Thesis: Aspects of Symbolic Violence in the Middle East Conflict(s)". Third World Quarterly. 24 (4): 591–599. doi:10.1080/0143659032000105768. JSTOR 3993426. S2CID 144367950.. Alia revenanta temo en la verkaro de Kaplan estas la revigliĝo de kulturaj kaj historiaj streĉiĝoj, kiuj estis provizore suspenditaj dum la Malvarma Milito .

En 2011 kaj 2012, la revuo Foreign Policy nomis Kaplan unu el la "pintaj 100 tutmondaj pensuloj" de la mondo(en) "The FP Top 100 Global Thinkers ". Foreign Policy. la 28-an de Novembro 2012. Arkivita de la originalo, la 28-an de Novembro 2012. Alirite la 28-an de Novembro 2012..  En 2017, Kaplan aliĝis al Eurasia Group, konsultejo pri politika risko, kiel ĉefa konsilisto.  

En lia libro "Waste Land: A world in permanent crisis" (2025) li verkis pri la geopolitika krizo en 2025 kaj mondo en daŭra krizo.

 Referencoj 

Kategorio:Usonaj verkistoj
Kategorio:Usonaj judoj